ระเบียบคณะกรรมการสภาวิศวกรระเบียบคณะกรรมการสภาวิศวกรว่าด้วยข้อมูลข่าวสารของราชการพ.ศ. ๒๕๕๔ เพื่อให้ การจัดระบบ การขอ การอนุญาตและการให้บริการข้อมูลข่าวสารของราชการที่อยู่ในความรับผิดชอบของสภาวิศวกรเป็นไปด้วยความเรียบร้อยรวดเร็วและสอดคล้องกับเจตนารมณ์ตามพระราชบัญญัติข้อมูลข่าวสารของราชการ พ.ศ. ๒๕๔๐ในการรับรองสิทธิของประชาชนในการรับรู้ข้อมูลข่าวสารที่อยู่ในความครอบครองหรือควบคุมดูแลของหน่วยงานของรัฐอาศัยอำนาจตามความในข้อ ๙ แห่งพระราชบัญญัติข้อมูลข่าวสารของราชการพ.ศ. ๒๕๔๐ และข้อ ๔ แห่งประกาศคณะกรรมการข้อมูลข่าวสารของราชการลงวันที่ ๒๔กุมภาพันธ์ ๒๕๔๑ เรื่องหลักเกณฑ์และวิธีการเกี่ยวกับการจัดให้มีข้อมูลข่าวสารของราชการไว้ให้ประชาชนเข้าตรวจดูประกอบกับมาตรา๓๓ (๓) แห่งพระราชบัญญัติวิศวกร พ.ศ. ๒๕๔๒ คณะกรรมการสภาวิศวกรจึงออกระเบียบไว้ ดังต่อไปนี้ข้อ ๑ ระเบียบนี้เรียกว่าระเบียบคณะกรรมการสภาวิศวกร ว่าด้วยข้อมูลข่าวสารของราชการ พ.ศ. ๒๕๕๔ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาระเบียบประกาศ และคำสั่งอื่นใดของสภาวิศวกรซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ ในระเบียบนี้ข้อมูลข่าวสาร หมายความว่าสิ่งที่สื่อความหมายให้รู้เรื่องราว ข้อเท็จจริง ข้อมูล หรือสิ่งใด ๆ ที่อยู่ในความครอบครองหรือควบคุมดูแลของสภาวิศวกรตามกฎหมายว่าด้วยข้อมูลข่าวสารของราชการศูนย์ข้อมูลข่าวสาร หมายความว่าศูนย์ข้อมูลข่าวสารของสภาวิศวกรตามกฎหมายว่าด้วยข้อมูลข่าวสารของราชการหน่วยงาน หมายความว่าสำนักกฎหมายและจรรยาบรรณ ฝ่ายทะเบียนและใบอนุญาตฝ่ายบริหารและประชาสัมพันธ์ฝ่ายพัฒนาและส่งเสริมวิชาชีพวิศวกรรม ฝ่ายการเงิน บัญชี งบประมาณ และการพัสดุฝ่ายเทคโนโลยีและสารสนเทศ หรือหน่วยงานอื่นที่สภาวิศวกรจัดตั้งขึ้นหรือเปลี่ยนแปลงภายหลังคณะกรรมการ หมายความว่าคณะกรรมการข้อมูลข่าวสารของสภาวิศวกรคำขอ หมายความว่าคำขอข้อมูลข่าวสารตามระเบียบนี้ข้อ ๕ ให้นายกสภาวิศวกรรักษาการตามระเบียบนี้ในกรณีที่มีปัญหาหรืออุปสรรคในการปฏิบัติตามระเบียบนี้ให้นายกสภาวิศวกรมีอำนาจวินิจฉัยสั่งการตามที่เห็นสมควรหมวด ๑คณะกรรมการ ข้อ ๖ ให้มีคณะกรรมการประกอบด้วยเลขาธิการสภาวิศวกรเป็นประธานหัวหน้าสำนัก หัวหน้าฝ่าย และผู้ทรงคุณวุฒิอีกไม่เกิน ๒ คน เป็นกรรมการให้หัวหน้าสำนักงานสภาวิศวกร เป็นกรรมการและเลขานุการข้อ ๗ ให้คณะกรรมการมีอำนาจหน้าที่ดังต่อไปนี้(๑) เสนอนโยบายหรือมาตรการเกี่ยวกับการบริหาร การจัดระบบ การขอการอนุญาตและการบริการข้อมูลข่าวสาร(๒) กำหนดหลักเกณฑ์การพิจารณาประเภทข้อมูลข่าวสารที่ไม่ต้องเปิดเผยหรือข้อมูลข่าวสารที่เป็นความลับของราชการ และการคุ้มครองข้อมูลข่าวสารของสภาวิศวกร(๓) พิจารณาวินิจฉัยว่าข้อมูลข่าวสารใดจะเปิดเผยได้หรือไม่(๔)ให้คำแนะนำหรือเสนอความเห็นเกี่ยวกับการปรับปรุงข้อมูลข่าวสารของสภาวิศวกรและการเชื่อมโยงข้อมูลข่าวสารของสภาวิศวกรกับส่วนราชการและเอกชน(๕) ให้คำแนะนำหรือเสนอความเห็นในกรณีที่มีปัญหาและอุปสรรคเกี่ยวกับการดำเนินการตามระเบียบนี้(๖)แต่งตั้งคณะทำงานหรือให้เจ้าหน้าที่สำนักงานสภาวิศวกรคนหนึ่งคนใดปฏิบัติการในเรื่องใดๆ ตามที่คณะกรรมการมอบหมาย(๗)ดำเนินการอื่นใดตามที่นายกสภาวิศวกรหรือคณะกรรมการสภาวิศวกรมอบหมายข้อ ๘ การประชุมคณะกรรมการต้องมีกรรมการมาประชุมไม่น้อยกว่ากึ่งหนึ่งของกรรมการทั้งหมดจึงจะเป็นองค์ประชุมถ้าประธานกรรมการไม่มาประชุมหรือไม่อยู่ในที่ประชุมให้กรรมการที่มาประชุมเลือกกรรมการคนหนึ่งเป็นประธานในที่ประชุมการวินิจฉัยชี้ขาดของที่ประชุมให้ถือเสียงข้างมาก กรรมการคนหนึ่งให้มีเสียงหนึ่งในการลงคะแนนถ้าคะแนนเสียงเท่ากันให้ประธานในที่ประชุมออกเสียงเพิ่มขึ้นอีกเสียงเป็นเสียงชี้ขาดข้อ ๙ มติของคณะกรรมการต้องได้รับความเห็นชอบจากคณะกรรมการสภาวิศวกรก่อนจึงจะดำเนินการตามมตินั้นได้หมวด ๒ศูนย์ข้อมูลข่าวสาร ข้อ ๑๐ ให้จัดตั้งศูนย์ข้อมูลข่าวสารขึ้นอยู่ในความรับผิดชอบควบคุมดูแลของสำนักงานสภาวิศวกรเพื่อให้บริการข้อมูลข่าวสารของสภาวิศวกรไว้ให้ประชาชนเข้าตรวจดู ศึกษาค้นคว้าหรือขอสำเนา ตามกฎหมายว่าด้วยข้อมูลข่าวสารของราชการหมวด ๓การจัดระบบข้อมูลข่าวสาร ข้อ ๑๑ ให้หน่วยงานจัดประเภทข้อมูลข่าวสารที่อยู่ในความรับผิดชอบให้เป็นไปตามกฎหมายข้อมูลข่าวสารของราชการกฎหมายอื่นและระเบียบของคณะกรรมการสภาวิศวกรดังนี้(๑) ข้อมูลข่าวสารที่ลงพิมพ์ในราชกิจจานุเบกษา(๒) ข้อมูลข่าวสารที่ต้องจัดไว้ให้ประชาชนตรวจดูได้(๓) ข้อมูลข่าวสารอื่น(๔) ข้อมูลข่าวสารส่วนบุคคลการจัดแยกข้อมูลข่าวสารตามวรรคหนึ่งให้คำนึงถึงลักษณะของข้อมูลข่าวสารตามกฎหมายว่าด้วยข้อมูลของราชการด้วยว่าเป็นข้อมูลข่าวสารที่จะเปิดเผยมิได้หรือเป็นข้อมูลข่าวสารที่อาจมีคำสั่งมิให้เปิดเผยก็ได้ให้หน่วยงานจัดส่งสำเนาข้อมูลข่าวสารตามวรรคหนึ่ง (๑) และ (๒)ไปยังศูนย์ข้อมูลข่าวสารเพื่อให้ประชาชนเข้าตรวจดู ค้นคว้า หรือขอสำเนาให้หน่วยงานจัดให้มีเจ้าหน้าที่ควบคุม ดูแล ติดตาม ตรวจสอบและประสานงานในการดำเนินการตามวรรคหนึ่งและวรรคสามให้เป็นไปด้วยความเรียบร้อยข้อ ๑๒ ให้ศูนย์ข้อมูลข่าวสารจัดทำดัชนีข้อมูลข่าวสารอื่นๆ ที่ไม่อยู่ในหลักเกณฑ์ที่จะต้องส่งให้แก่ศูนย์ข้อมูลข่าวสารตามข้อ ๑๑ วรรคสามโดยให้มีรายละเอียดเพียงพอที่ประชาชนสามารถค้นหาข้อมูลข่าวสารได้เองให้หน่วยงานจัดทำบัญชีข้อมูลข่าวสารอื่น ๆที่ไม่อยู่ในหลักเกณฑ์ที่จะต้องส่งให้แก่ ศูนย์ข้อมูลข่าวสารตามข้อ ๑๑ วรรคสามให้พร้อมในการที่จะพิจารณาสั่งเปิดเผยเมื่อมีผู้ใดยื่นคำขอข้อมูลข่าวสารในความครอบครองหรือควบคุมดูแลดังกล่าวหมวด ๔การขอตรวจดูการขอข้อมูลข่าวสาร และการอนุญาต ข้อ ๑๓ ให้ศูนย์ข้อมูลข่าวสารจัดทำสมุดทะเบียนสำหรับผู้เข้ามาขอตรวจดูข้อมูลข่าวสารที่ตั้งแสดงไว้เพื่อเป็นหลักฐานของสภาวิศวกรข้อ ๑๔ การขอสำเนาข้อมูลข่าวสารหรือขอสำเนาข้อมูลข่าวสารที่มีคำรับรองถูกต้องให้ยื่นคำขอเป็นหนังสือตามแบบที่สภาวิศวกรกำหนดหรือเขียนขึ้นเองโดยให้ระบุข้อมูลข่าวสารที่ต้องการในลักษณะที่อาจเข้าใจได้ตามสมควรทั้งนี้การยื่นคำขอหรือหนังสือดังกล่าวอาจยื่นด้วยตนเองต่อเจ้าหน้าที่ของศูนย์ข้อมูลข่าวสารหรือทางไปรษณีย์มายังที่อยู่ของศูนย์ข้อมูลข่าวสารให้เจ้าหน้าที่ผู้รับคำขอตรวจสอบว่าข้อมูลข่าวสารตามคำขอนั้นเป็นข้อมูลข่าวสารที่อยู่ในความครอบครองหรือควบคุมดูแลของศูนย์ข้อมูลข่าวสารหรืออยู่ในความครอบครองหรือควบคุมดูแลของหน่วยงานใดหากเป็นข้อมูลข่าวสารที่อยู่ในความครอบครองหรือควบคุมดูแลของศูนย์ข้อมูลข่าวสารให้หัวหน้าสำนักงานสภาวิศวกรเป็นผู้อนุญาตและลงนามในสำเนาที่มีคำรับรองถูกต้องของข้อมูลข่าวสารพร้อมทั้งระบุวัน เดือน ปี ให้ชัดเจน ทั้งนี้ให้รับรองตามจำนวนที่ผู้ยื่นขอขอให้รับรองข้อ ๑๕ ในกรณีขอตรวจดูขอสำเนาหรือสำเนาที่มีคำรับรองถูกต้องของข้อมูลข่าวสารอื่น ซึ่งอยู่ในความครอบครองหรือควบคุมดูแลของสำนักหรือฝ่ายใดให้เจ้าหน้าที่ผู้รับคำขอเสนอเรื่องไปยังสำนักหรือฝ่ายนั้นและให้หัวหน้าสำนักหรือฝ่ายเป็นผู้พิจารณาอนุญาตและลงนามในสำเนาที่มีคำรับรองถูกต้องของข้อมูลข่าวสารเว้นแต่เป็นข้อมูลข่าวสารลับซึ่งต้องดำเนินการให้เป็นไปตามระเบียบคณะกรรมการสภาวิศวกรว่าด้วยการรักษาความลับของสำนักงานสภาวิศวกร หรือเป็นข้อมูลข่าวสารที่มีคำสั่งมิให้เปิดเผยในกรณีที่ไม่อาจวินิจฉัยได้ว่าข้อมูลข่าวสารที่มีคำร้องขอนั้นเป็นข้อมูลข่าวสารที่เปิดเผยได้หรือไม่ให้หัวหน้าสำนักหรือฝ่ายเสนอเรื่องพร้อมความเห็นต่อคณะกรรมการเพื่อพิจารณาวินิจฉัยต่อไปข้อ ๑๖ กรณีการเปิดเผยข้อมูลข่าวสารตามคำขอนั้นกระทบถึงประโยชน์ได้เสียของผู้ใดให้หน่วยงานนั้นแจ้งให้ผู้มีส่วนได้เสียทราบโดยมิชักช้าเพื่อให้ผู้มีส่วนได้เสียนั้นคัดค้านภายในเวลาที่กำหนดไว้ในมาตรา ๑๗แห่งพระราชบัญญัติข้อมูลข่าวสารของราชการ พ.ศ. ๒๕๔๐ข้อ ๑๗ กรณีผู้มีอำนาจอนุญาตมีคำสั่งมิให้เปิดเผยข้อมูลข่าวสารตามคำขอใดให้แจ้งคำสั่งพร้อมเหตุผลให้ผู้ยื่นขอทราบพร้อมแจ้งให้ผู้ยื่นขอทราบถึงสิทธิและระยะเวลาในการอุทธรณ์คำสั่งไม่อนุญาตดังกล่าวต่อคณะกรรมการวินิจฉัยการเปิดเผยข้อมูลข่าวสารตามมาตรา๑๘ แห่งพระราชบัญญัติข้อมูลข่าวสารของราชการ พ.ศ. ๒๕๔๐ ด้วยข้อ ๑๘ ข้อมูลข่าวสารส่วนบุคคลตามมาตรา ๒๓แห่งพระราชบัญญัติข้อมูลข่าวสารของราชการ พ.ศ. ๒๕๔๐ให้หน่วยงานดำเนินการให้บริการโดยปฏิบัติตามกฎหมายว่าด้วยข้อมูลข่าวสารของราชการในส่วนที่เกี่ยวกับข้อมูลข่าวสารส่วนบุคคลข้อ ๑๙ ข้อมูลข่าวสารที่อยู่ในระหว่างดำเนินการให้ศูนย์ข้อมูลข่าวสารหรือหน่วยงานพิจารณาให้บริการตามระเบียบนี้โดยอนุโลมเว้นแต่เป็นข้อมูลข่าวสารลับตามระเบียบคณะกรรมการสภาวิศวกร ว่าด้วยการรักษาความลับของสำนักงานสภาวิศวกรหรือเป็นเรื่องที่ไม่ต้องเปิดเผยตามกฎหมายว่าด้วยข้อมูลข่าวสารของราชการหรือตามที่คณะกรรมการวินิจฉัยว่าเป็นเรื่องที่ไม่ต้องเปิดเผยข้อ ๒๐ ข้อมูลข่าวสารใดหากมีกฎหมาย ระเบียบอื่นหรือมติคณะรัฐมนตรีกำหนดวิธีปฏิบัติเกี่ยวกับข้อมูลข่าวสารนั้นไว้เป็นพิเศษการขอข้อมูลข่าวสารและการอนุญาตจะต้องปฏิบัติตามกฎหมาย ระเบียบหรือมติคณะรัฐมนตรีดังกล่าวด้วยข้อ ๒๑ ข้อมูลข่าวสารที่มีไว้เผยแพร่หรือจำหน่ายให้คิดค่าใช้จ่ายต่างๆ ตามหลักเกณฑ์ที่สภาวิศวกรกำหนดข้อ ๒๒ การเรียกเก็บค่าธรรมเนียมการทำสำเนาหรือสำเนาที่มีคำรับรองถูกต้องของข้อมูลข่าวสารให้เป็นไปตามหลักเกณฑ์ที่สภาวิศวกรกำหนดหมวด ๕กำหนดระยะเวลา ข้อ ๒๓ การให้บริการข้อมูลข่าวสารตามคำขอให้หน่วยงานดำเนินการภายในกำหนดระยะเวลาดังนี้(๑)การให้บริการข้อมูลข่าวสารที่จัดไว้ให้ประชาชนตรวจดูหรือขอสำเนาหรือขอสำเนาที่มีคำรับรองความถูกต้องของข้อมูลข่าวสารที่ศูนย์ข้อมูลข่าวสารให้ดำเนินการให้แล้วเสร็จโดยเร็ว(๒) การให้บริการข้อมูลข่าวสารอื่น ๆที่อยู่ในความครอบครองหรือควบคุมดูแลของหน่วยงานให้หน่วยงานที่มีข้อมูลข่าวสารดำเนินการให้แล้วเสร็จโดยเร็ว(๓)ในกรณีที่ข้อมูลข่าวสารที่ขอมีจำนวนมากหรือไม่สามารถดำเนินการให้แล้วเสร็จภายในสิบห้าวันจะต้องแจ้งให้ผู้ขอข้อมูลทราบภายในสิบห้าวันรวมทั้งแจ้งกำหนดเวลาที่จะดำเนินการแล้วเสร็จให้ผู้ขอข้อมูลข่าวสารทราบด้วยหมวด ๖สถานที่บริการข้อมูลข่าวสาร ข้อ ๒๔ ศูนย์ข้อมูลข่าวสารของสภาวิศวกรตั้งอยู่ที่ ๔๘๗/๑ อาคาร วสท. ชั้น ๒ ซอยรามคำแหง ๓๙ (เทพลีลา) ถนนรามคำแหงแขวงพลับพลา เขตวังทองหลาง กรุงเทพมหานคร ๑๐๓๑๐ หมายเลขโทรศัพท์ ๐๒ ๙๓๕ ๖๘๖๘ประกาศณ วันที่ ๓๑ มกราคม พ.ศ. ๒๕๕๔ทวี บุตรสุนทรนายกสภาวิศวกรปริยานุช/ผู้จัดทำ๑๕ มีนาคม ๒๕๕๔ณัฐวดี/ตรวจ๑๕ มีนาคม ๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๒๖ ง/หน้า ๑๒/๔ มีนาคม ๒๕๕๔